== Børn og elskerinder ==
{{uddybende|Christian 4.s børn}}Det følgende år den 28. november 1597 blev han gift med [[Anna Cathrine af Brandenburg]] (1575-1612). Det vides, at han med hende og elskerinder fik mindst 23 børn (otte døde i barndommen). Med dronningen fik han seks børn, deriblandt tronfølgeren Christian (1603-47) (hyldet som "[[udvalgt prins]]" 15. marts 1610) og den senere kong [[Frederik 3.]] Inden dronningens død i 1612 havde kongen indledt et forhold til [[Kirsten Madsdatter]] og fået sønnen [[Christian Ulrik Gyldenløve]].[[Fil:Kompagnietor Tafel1 Flensburg2007.jpg|left|thumb|250px|Chr. 4.s og Anna Cathrines [[våbenskjold]]e på [[Kompagniport]]en i [[Flensborg]].]]
[[Fil:Kirsten Munk.jpg|left|thumb|[[Kirsten Munk]].]]
Med [[Karen Andersdatter]] fik han to (måske tre) børn, hvoraf kun [[Hans Ulrik Gyldenløve]] nåede voksenalder. Christian 4. blev anset som en ren buk, og ikke mindst, da dronningen fødte sit sidste barn dagen før hans elskerinde nedkom. Som enkemand holdt han forskellige kvinder og vakte en sådan forargelse, at hans mor og søstre forlangte, at han slog sig til ro med én bestemt. Så traf han [[Kirsten Munk]] og blev helt bjergtaget. I rørende breve kalder han hende sin "''hjertens allerkæreste mus''". Det er især trist, fordi hun blev gelejdet ind i det af sin mor [[Ellen Marsvin]], og slet ikke brød sig om ham. Hun var imponeret over blive opvartet af en konge; men så fulgte det ene [[svangerskab]] efter det andet, og hun kom til at hade ham. Efter at have født ham 11 børn - de to sidste ovenikøbet [[Dødfødsel|dødfødte]], blev hun selv [[lidenskab]]eligt forelsket i [[Otto Ludvig af Salm]], kaldt "rhingreven", og tabte hovedet helt. <ref name="autogeneret1">[[Ninka]]: Bodil Wamberg om Chr. 4., ''[[Politiken]]'' 23. oktober 1993</ref> Ifølge kongens [[dagbog]]soptegnelse giftede han sig med Kirsten Munk [[til venstre hånd]] [[31. december]] 1615, og sammen fik de 11 børn. (Kirsten Munks 12. barn, [[Dorothea Elisabeth Christiansdatter|Dorothea]], blev kaldt "den kasserede frøken", da hun nok var datter af kongens rival, "rhingreven"). Den ældste datter, [[Anne Cathrine Rantzau|Anne Cathrine]], kaldte Christian sin yndling, da hun var "Os lig". Anne Cathrine døde dog tidligt, angiveligt af sorg over sin mand, [[Frants Rantzau (rigshofmester)|Frands Rantzaus]], druknedød i 1632. Blandt de øvrige børn med Kirsten Munk er [[Leonora Christina Ulfeldt|Leonora Christina]], der som 15-årig blev gift med hofjunker, senere rigshofmester [[Corfitz Ulfeldt]]. Kongens og Kirstens mangeårige, stormfulde forhold endte med [[skilsmisse]] i 1628 i gensidig bitterhed og påstand om [[utroskab]].
Religion Historie